Lis Isclo d’Or/Au pintre nimesen Juli Salles
# Lis Isclo d’Or/Au pintre nimesen Juli Salles

### II AU PINTRE NIMAUSEN JULI SALLES

Quau de la Sciènci vo de l’Art Es lou plus béu ? I’ a proun relarg Pèr la disputo, e balançave Despièi lou tèms que ié pensave.

Mai, gràci à tu, vuei lou vènt-larg A fa pér iéu li nivo clar ; E van te dire coume save Lou nous ounte m’embarrassave :

La Sciènci, d’un diamant reiau, Pòu faire, dison, un caiau Negre coume la chaminèio ;

Plus grand miracle fai ta man, Car lou caiau devèn diamant, Quand dessus i’ as pinta Mirèio.

1862.

